AlmaznayaGroza/cyrillic-language-classification huggingface dataset:
6 куартолэзь

6 куартолэзь - арлэн 126-тӥ нуналыз (127-тӥ нунал високосной арын) григорианской календарья. Выль арозь 239 нунал кыле. Али дыре юлиан календарьлэн 23-тӥ оштолэзезлы огкадь луэ. == Луэм учыръёс == 1626 - Голландиысь колонист Петер Минёйт индеецъёслэсь Манхэттензэс басьтӥз 60 гульден сылӥсь сузь бижутериен. 1715 - поттэмын Артикул воинской - Россиысь нырысетӥез уголовно-процессуальной кодекс. 1757 - Сизьым аръем ож: Прага дорын жугиськон. 1840 - калыке поттэмын нырысетӥ почта марка («Сьӧд пенни»). 1937 - Лейкхёрстын Нью-Йорк дорын Германиысь туж бадӟым дирижабль «Гинденбург» катастрофае шедиз. 1958 - Вотка карын П. И. Чайковский нимо крезьгуръя нырысетӥзэ фестивалез усьтон. 1965 - Кит Ричардс Мик Джаггерез сайкатӥз, солы «Satisfaction» кырӟанлэсь соин гожтэм аккордъёссэ шудон вылысь. 1979 - вылылымтэ тудвуен сэрен Глаз карын Чупчи зарезь кадь кариськиз: ву ӝутскиз рекордной пусъемозь - 698 сантиметр. 1985 - Мурмансклы но Смоленсклы «Город-герой» даноним сётэмын. 1994 Якшур-Бӧдья ёрослэн администрациез кылдытэмын. Можгалан быдэ вуымтэослы кар реабилитационной центр кылдытэмын. туж шулдыр усьтэмын Евротоннель. 2001 - нырысьсэ историын римской папа (Иоанн Павел II) мечете ветлӥз. 2012 - Мускоын ортчиз «Миллионъёслэн маршсы», кудӥз собере «Болотной ужлы» ньӧм луоз. == Вордскизы == 1758 - Максимилиан Робеспьер, Быдӟым француз революцилэн ужчиез. 1856 Зигмунд Фрейд, врач-психиатр но психолог, психоанализ кылдытӥсь. Роберт Эдвин Пири, Америкаысь Арктикаез эскерись, адмирал, кудӥз пуны кыткетъёсын Уйпал полюс ёросы нырысетӥез вуиз. 1922 - Владимир Этуш, театрлэн но кинолэн актёрзы, СССР-ысь калык артист. 1928 - Вячеслав Ковриго, Удмуртиысь тодосчи, 1964-1988 аръёсын Ижысь гурт возёсъя кун академилэн ректорез. 1953 - Тони Блэр, Великобританиысь премьер-министр (1997-2007). 1958 - Владимир Наговицын, Удмуртиысь суредась-этнофутурист. 1961 - Джордж Клуни, Америкаысь киноактёр но режиссёр, «Оскар» но «Зарни глобус» премиослэн лауреатсы. 1968 - Максим Фадеев, Россиысь кырӟась, композитор но продюсер. == Кулӥзы == 1859 - Александр фон Гумбольдт, немец инкуазьтодосчи но географ. 1877 - Юхан Людвиг Рунеберг, финн кылбурчи, Финляндилэн гимнэзлэн кылъёсызлы автор. 1880 - Фридрих Байер, немец бизнесмен, быдэс дуннелы тодмо «Bayer AG» химической фирмаез кылдытӥсь. 1945 - Константин Тарасов, Удмуртиысь Совето Союзлэн Героез, Совето-финн но Быдӟым Атыкай ожъёсы пыриськись. 1972 - Виктор Драгунский, совето писатель. 1992 - Марлен Дитрих, Германиысь но Америкаысь актриса но кырӟась. 1995 - Михаил Федотов, Удмуртиысь бесермян кылбурчи но журналист. 2009 - Валентин Варенников, совето военачальник, Совето Союзлэн Героез, Россиысь Кун думалэн депутатэз.

Source: original
Удмурт Элькунлэн Кун Кенешез

Удмурт Элькунлэн Кун Кенешез (ӟуч Государственный Совет Удмуртской Республики) - Удмуртилэн огпалатаем парламентэз. Нырысь-валысь Кун Кенеше 100 депутат пырыса, ёзчи лыдэз 90-озь но собере 60-озь кулэсмиз. Депутатъёс вить арлы бырйисько 40-эз депутатэз огмандатъем быръён ёросъёсысь бырйиське, 20-ез - элькун парти лыдметъёслы сётэм куараосъя пропорцилыко луэ. 21 толсурозь 2021 арын парламентлэн пӧрмонэз ӝыныё-ӝыныё вал. == Этнический состав == В 1995 г. Из 100 депутатов русские - 76 человек, удмурты - 16, татары - 5, белорусы - 2, кореец - 1. В 1999 г. Из 100 депутатов русские - 72 человека, удмурты - 11, татары - 8, белорусы - 5, евреи - 2, грузины - 1, украинцы - 1. == Чӧлсконъёс == Удмурт Республикаысь Кун Кенешлэн официальной сайтэз (Ӟ)

Source: original
Кечтуш

Кечтуш (лат. Tragopógon, ӟуч Козлобородник) - одӥг, кык яке трос аръёс будӥсь астра семьяысь будос. Вань пӧртэмлыкез - 141. == Нимыз == Будослэн тодослыко нимыз вуэмын грек τράγος (tragos) - кечтака но πώγων (pogon) - туш кылъёсысь. Сяськаез тӧлӟем бере кидыс корзинкаез кеч тушлы кельше. == Вӧлскемын == Кечтуш выжыысь будосъёс паськыт вӧлмемын Европаын, озьы ик пумисько зӥбломыт куазё Азиын. == Биологической валэктон == Будослэн модосэз одӥго яке ваё; куаръёсыз выжыяз паськытэсь, йылъёсаз амсыресь. Сяськаез ӵуж, лемлет яке лемлет-лыз корзинка. Тысез мамык кадь пуштрес. == Уже кутон == Кечтушлэсь выжызэ но вож модосъёсъёссэ сиыны яра. Осконтэм кечтушез (Tragopogon dubius) чеберлы будэто бакчаын.

Source: original
Загитов, Ильназ Насихович

Ильназ Насихович Загитов - Удмуртиысь но Татарстанысь хоккеен шудӥсь но тренер. == Биографиез == Вордӥськемын 30-тӥ оштолэзе 1976-тӥ арын Бигер АССР-ысь Актаныш ёросысь Бигер Азибей гуртын. Со Ижысь 12-тӥ номеро школалэн но «Ижсталь» СДЮСШОР-лэн воспитанниксы. Профессиональной карьераез Ильназ 1991-тӥ арын 15 арескын ӧдъяз, Удмуртиысь валтӥсь командаын берпум совето первенство дыръя дебютировать карыса. Дас куать арескын со нырысь шайбаоссэ сэрпалтӥз. «Ижсталь» клуб понна дас вить сезон ӵоже шудылӥз, та лыдъя клублэсь рекордзэ пуктыса. 14 сезон ӵоже (1991/1992-1992/1993, 1995/1996-2001/2002, 2008/2009-2011/2012, 2013/2014) Ильназ «Ижстальлэн» флаг улсаз официальной ӵошатсконъёсын 638 шудонъёсты ортчытӥз, 209 (67+142) баллъёс люкаса. 2015-тӥ арын ас спортивной карьеразэ йылпумъяса, со «Ижсталь» клубен кивалтӥсе пыриз. Солэн кивалтэм улсаз команда ВХЛ-лэн 2015/2016 сезоназ азвесь медальёсты басьтӥз. 14-тӥ толсуре 2016-тӥ арын валтӥсь тренерысь кошкиз. 2018-тӥ арысен Ильназ Загитов Егитъёслэн хоккейя лигаязы пырись «Ирбис» клубын тренерын ужа. Солэн нылыз, Алина Загитова, фигурной нискыланъёсъя ӵошатскылэ, 2018-тӥ арын Пхёнчханын олимпи чемпион луиз.

Source: original
Грах ёрос

Грах ёрос - Удмуртиысь ёрос. 970 км². Центрез - Грах. Грак ёрос кылдэмын 1929-тӥ арын 15-тӥ июле. Ёросэз котырто Алнаш, Можга, Кизнер ёросъёс но Татарстан Республика. Грак ёрослэн быдӟалаез - 967, 7 квадрат иськем. Со пӧлысь 340 иськемез шобырскемын нюлэсъёсын, 570 квадрат километрзэ бусыос басьто. Ёросэз Удмуртилэсь быдэс туссэ возьматӥсь районэн лыдъяло. Уго татын валче уло пӧртэм выжыысь калыкъёс. Улӥсьёс пӧлысь 42, 3 процентэз ӟучъёс, 36, 6 процентэз - удмуртъёс, 10, 9 процентэз - поръёс, 6, 1 процентэз - крашинъёс, 3, 3 процентэз - чувашъёс. Удмуртъёс татчы котькинлэсь азьвыл интыяськизы. 18-тӥ даурын кылдыны ӧдъязы пор гуртъёс. Бӧрысьгес вуизы ӟучъёс но крашинъёс. 20-тӥ даурлэн кутсконаз кылдӥзы чуваш починкаос. 2009-тӥ арын 1-тӥ январьлы ёросын 10 сюрс 110 адями улӥсез. Со пӧлысь 27, 3 процентэз - пенсионеръёс. Улӥсьёслэн лыдзыя Грак ёрос шаерамы 25-тӥ интыын сылэ. Со тужгес пичи ёросэн лыдъяське. Ёросын 8 гурт поселение. Отчы пыре 41 гурт. Соин ёросын уноез калык тырше гурт хозяйство удысын. Татын 10-лэсь трос гурт предприятиос но фермер хозяйствоос. Уката азинлыко ужась предприятие луэ "Родина" СПК. Кивалтэ соин шаерамы туж тодмо воргорон Михаил Крестьянинов. Ёросысь потэмын трос тодмо но дано адямиос. Нырысетӥ удмурт нылкышно кылбурчи Ашальчи Оки, филология наукаосъя доктор Михаил Гаврилович Атаманов, удмурт гожъяськись Айво Иви, Слава орденлэн куинь полэс кавалерез Пётр Ильич Бельский. Егитъёс пӧлысь пусйыны луоно спортсменкаез Оксана Удмуртоваез. 2008-тӥ арын со пыриськиз Пекинын ортчем гужем Олимпиадае. Ёросын 20 школа интыськемын. Со пӧлысь 7-ез шор ёзо луо, озьы ик вань 18 нылпи сад. Калыкез эмъяло ёрос больницаын но гуртъёсысь 25 фельдшер пунктъёс. Культура улонэз азинто 26 клуб. Мугорез кыдатон понна ужа 12 спортзал. == Чӧлсконъёс == Грах ёрос Кун Кенешлэн сайтаз (Ӟ) Грах ёросысь муниципальной образованиос (Ӟ) Удмуртиысь ёросъёс (Ӟ)

Source: original
22 оштолэзь

22 оштолэзь - арлэн 112-тӥ нуналыз (113-тӥ нунал високосной арын) григорианской календарья. Выль арозь 253 нунал кыле. Али дыре юлиан календарьлэн 9-тӥ оштолэзезлы огкадь луэ. == Праздникъёс == Музъемлэн калыккуспо нуналыз == Луэм учыръёс == 1529 - Испания но Португалия куспазы Ӵукпал ӝыны шарез люкизы. 1769 - Версале вуиз тодмо куртизанка Дюбарри. 1864 - Финн сюмын йӧос пӧлын дуннеысь нырысетӥ ледокол типъем паровой судно уж борды кутскиз. 1915 - химической оружиез герман командованиен нырысетӥ бадӟым уже кутон. 1953 - валтӥсь ролез шудӥсь Ив Монтанэн «Le salaire de la peur» фильмез нырысетӥ возьматон Парижын ортчиз. 1964 - Танганьика но Занзибар одӥг кунэ ас огазеяськонзы сярысь ялӥзы. 1970 - Ижын Воткинск шоссеын ас ӧсъёссэ усьтӥз шаерамы нырысетӥез широкоформатной кинотеатр - «Ударник». 1983 - немец журнал «Штерн» «Гитлерлэсь дневникъёссэ» печатланы ӧдъяз. 1988 - Можга карын наркологической диспансер усьтэмын. 1992 Ижысь таможенной служба кылдытэмын. Гвадалахараын пуштонъёслэсь 200 адямилэсь ятыр быремын. == Вордскизы == 571 - Мухаммед, араб проповедник, валтӥсь гажам адями ислам дуннеын. 1724 - Иммануил Кант, немец философ. 1870 - Владимир Ильич Ленин, ӟуч совето политик, философ, публицист, революционер, большевикъёслэсь партизэс кылдытӥсь, Совето Союзэз инъясь, Быдӟым Октябрь социалистической революцилэн азьветлӥсез. 1899 - Владимир Набоков, ӟуч гожъясьчи. 1904 - Роберт Оппенгеймер, Америкаысь физик, атомной бомбаез кылдытӥсь. 1908 - Иван Ефремов, ӟуч совето гожъясьчи-фантаст. 1937 - Джек Николсон, Америкаысь актёр, сценарист но режиссёр. 1948 - Анна Верина (зэмос нимыз Фаина Александровна Бушмакина), Удмуртиысь гожъясьчи. 1957 - Дональд Туск, Польшаысь премьер-министр. == Кулӥзы == 1616 - Мигель де Сервантес Сааведра, Испаниысь гожъясьчи. 1933 - Генри Ройс, Англиысь промышленник, инженер, «Роллс-Ройс» автомобиль лэсьтон компаниез кылдытӥсьёс пӧлысь одӥгез. 1959 - Николай Досталь, совето режиссёр. 1994 - Ричард Никсон, США-лэн 37-тӥ президентсы (1969-1974).

Source: original
Кайшева, Ульяна Николаевна

Ульяна Николаевна Кайшева - биатлонист, 2012-тӥ арын егитъёслэн Инсбрукысь тол Олимпийской шудонъёссылэн чемпионзы 7,5 километръем уён гонкаын но бронза призёрзы 6 километръем спринтын. 2013-тӥ арын быдэс дуннелэн чемпионэз нылъёс пӧлын (19 аресозь). Европалэн биатлонын кык полъем чемпионэз нылъёс пӧлын (21 аресозь). == Улон сюресэз == Ульяна Кайшева вордӥськиз Можгаын 8-тӥ южтолэзе 1994-тӥ арын спортивной семьяын. Солэн анай-атайёсыз - Николай Кайшев но Людмила Кайшева - куасэн ветлӥсьёс. Можгаын Ульяна 10 аресысен биатлонэ пырылыны кутскиз Алексей Фёдорович Коротаев, Удмурт Республикаысь дано тренер дорын. 2008-тӥ арысен со дышетскылӥз Ижын А. Л. Богданов Удмуртиысь дано тренерлэн кивалтэм улсаз. 2009-тӥ арын тренироваться кариськыны кутскиз Н. П. Савиновен А. И. Сусловен тренеръёсын Россиысь егитъёслэн командаязы. Солэн сузэрез но - Настя - биатлон яратэ. 2012-тӥ арын Ульяна Удмурт кун университетэ пыриз, туризмез радъянъя менеджере. == Кореяын Олимпи шудонъёсы пыриськемез == 2018-тӥ арын толшор толэзе Калыккуспо Олимпи комитет Ульянаез Пхёнчханэ тол Олимпи шудонъёсы пыриськыны ӧтиз. Ульяна соглаш луиз но Лымшор Кореяе кошкиз. Отын олимпиада дыръя со ньыль гонкаын ӵошатскылӥз. Тужгес но ӝужытсэ, 24-тӥзэ, интыез Удмуртиысь биатлонистка басьтӥз, индивидуальной гонкаез йылпумъяса. == Чӧлсконъёс == IBU сайтысь профиль (англи) СБР сайтысь профиль (ӟуч)

Source: original
4 пӧсьтолэзь

4 пӧсьтолэзь - арлэн 185-тӥ нуналыз (186-тӥ нунал високосной арын) григорианской календарья. Выль арозь 180 нунал кыле. Али дыре юлиан календарьлэн 21-тӥ инвожоезлы огкадь луэ. == Луэм учыръёс == 1054 - Ош кизилисузьетысь сверхновой кизилилэн пуштонэз, кудӥзлэсь Краб тусъем буслык но NP 0531 пульсар кылиллям. 1819 - Кронштадтысь дуннекотыр уянэ шонтӥзы «Восток» но «Мирный» шлюпъёс. 1865 - Льюис Кэрроллэн «Alice’s Adventures in Wonderland» книгаезлэн одӥгетӥ поттэтэз югыт дунне адӟиз. 1941 - Львовын немец оккупантъёс поляк интеллигенциез виизы. 1945 - ужасьёслэн посёлоксы Камбарка пӧрмытэмын карлы. 1961 - Атлантической океанын 658 проектысь К-19 АПЛ-лэн атомной реактораз пуштон палэнтэмын. 1989 - Бельгиын катастрофае сюриз МиГ-23 совето истребитель, кудӥзлэн пилотэз катапультаен Польшае тэтчиз. 2005 - «Дип Импакт» миссилэн снарядэз Темпель 1 комета шоры мырӟиськиз. 2012 - ЦЕРН ялӥз, выль элементарной частицаез - Хиггс бозонэз, лэся, шараям шуыса. == Вордскизы == 1782 - Александр Бенкендорф, Россиысь ожгар но кун ужась, жандармъёслы шеф, Куинетӥ отделенилэн Валтӥсь начальникез (1826-1844). 1790 - Джордж Эверест, Великобританиысь географ но геодезист, кинлэн нимыныз Джомолунгма нимамын, Музъемлэн тужгес но ӝужыт гурезез. 1807 - Джузеппе Гарибальди, Италиысь калык герой, генерал. 1927 - Джина Лоллобриджида, Италиысь актриса. 1937 Егор Загребин, удмурт актёр, драма но проза гожъясь, Удмуртиысь калык писатель. Владимир Гуревич, Удмуртиысь архитектор. 1949 - Зоя Трухина, удмурт кылбурчи. 1959 - Игорь Христенко, Россиысь юморист, пародист. == Кулӥзы == 1826 - Томас Джефферсон, США-лэн 3-тӥ президентсы (1801-1809). 1910 - Джованни Скиапарелли, Италиысь астроном. 1934 - Мария Кюри, Франциысь физик но химик, Нобель премилэн физикая (1903) но химияя (1911) лауреатэз. 1964 - Самуил Маршак, совето кылбурчи, драматург, кылысь кылэ берыктӥсь, критик. 2000 - Юрий Клинских (Хой), «Сектор газа» группаысь кырӟась. 2006 - Андрей Краско, Россиысь актёр. 2017 - Даниил Гранин, ӟуч писатель, киносценарист.

Source: original
Аристе, Пауль Александрович

Па́уль Алекса́ндрович А́ристе (ӵемысь солэсь нимтулзэ Аристэ шуыса гожъяло но) - туж тодмо эстон кылчи, полиглот, Тарту университетысь профессор, академик. Вордскемын 1905 аре 3 феврале Россиын, Эстляндия губерняысь Тартумаа утемысь Ряэбиза нимо мызаын, дуриськисьлэн семьяяз. Аслэсьтыз азьвыл фамилизэ - Берг - со воштӥз 1927 аре (со вие уноез эстонъёс асьсэлэсь немец тусо нимтулъёссэс куштыло вылэм но эстон тусо кылъёслэсь пӧрмытэм выль нимтулъёссэс асьсэлы басьтыло вылэм). 1916 аре Пауль семьяеныз Таллинэ выже. Отын со кутскон школаез но пимурт гимназиез йылпумъяз. Дышесткемын Тарту университетын. Пауль Аристелэн наука ласянь кивалтӥсез вал тодмо эстон кылчи Петер Арумаа. 1931 аре Аристе магистрлэсь степеньзэ басьтэ (магистр луон дисертациез «Эстон-швед асэстэмъёс эстон кылын» шуыса нимаське вал), 1939 аре нош, Хийумааысь говоръёслэн фонетиказылы сӥзем диссертацизэ утьыса, филологияя докторлэсь степеньзэ басьтӥз. Пауль Аристе Финн-угор научной обществолэн, Финляндиысь но Венгриысь наукаосъя академиослэн сӥё-дано члензы, Эстон ССР-ысь наукаосъя академилэн зэмос членэз вал (1954 арысен). Аристелэн кичӧлтэмезъя Таллинын усьтэмын вал «Советское финно-угроведение» нимо научной журнал. Ачиз Аристе со журналын улонэзлэн пумозяз ик валтӥсь редактор луыса ужаз. Аристелэн тодос наука удысысь ужъёсыз эстон кылэз эскеронлы (кылсярысь, эстон кыллэн исторической но экспериментальной фонетикаезлы) но огъя финн-угор кылтодонлы сӥземын вал, озьы ке но, со саклык висъялляз водь, лив но ижора кылъёслы. Ӵапак Аристелэн ӵектэмезъя Россиысь финн-угор калыкъёс пӧлысь потэм егит кылчиосты Тарту университетэ целевой аспирантурае ыстыны кутскиллям. Пӧртэм вакытъёсы Тарту университетын дышетскизы яке асьсэлэсь диссертациоссэс утизы тодмоесь удмурт кылчиос но литературатодосчиос литературоведъёс: Иван Тараканов, Татьяна Владыкина, Георгий Архипов, Михаил Атаманов, Бибинур Загуляева, Валентина Калашникова, Серафим Соколов, Риф Насибуллин, Даниил Яшин но Роза Яшина, Людмила Карпова. Аристе тросэз адямиосты паймытъяз аслаз полиглот (уно кылъёсты тодӥсь) луэменыз. Аристе ог ньыльдон кылъёс тодэ вал, шуо; соос пӧлын - вашкала еврей кыл, эсперанто, швед но латви кыл, цыган кыл но трос мукет кылъёс. Пауль Аристэ кулӥз 1990 аре, 2 феврале.

Source: original
1 инвожо

1 инвожо - арлэн 152-тӥ нуналыз (153-тӥ нунал високосной арын) григорианской календарья. Выль арозь 213 нунал кыле. Али дыре юлиан календарьлэн 19-тӥ куартолэзезлы огкадь луэ. == Праздникъёс == Нылпиосты утён калыккуспо нунал Дунневыл йӧл нунал удмуртъёс - Шакта нунал (жаг-турын нунал). Уриськоно. == Луэм учыръёс == 1676 - Эланд ожмаськон дыръя пуштӥз тужгес бадӟымез линейной корабль Stora Kronan. 1793 - мадам Ролан Парижын пытсанэ басьтэмын. 1837 - вуоно ӟуч эксэй Александр II Глаз каре вуиз. 1869 - Америкаысь изобретатель Томас Алва Эдисон басьтӥз ас нырысетӥ патентсэ. 1922 - Алтай шаерын Ойрот автономи улос кылдытэмын, али Алтай Республика. 1926 - Глаз карын усьтӥськиз кӧсвисёнлы пумит диспансер. 1932 - эксплуатацилы лэземын Удмуртиысь экстракт поттонъя «Удмурт» завод, 1954-тӥ арысен - Можгалась посон экстрактъёс поттонъя кун завод. 1935 - Англиын водительлэсь правооссэ басьтон понна нырысетӥ тест ортчиз. 1937 - Удмурт АССР-ын кылдытэмын Бадӟым Уча, Дэри, Эгра но Пычас ёросъёс. 1953 - республикаысь нылпиослы экскурсиосъя но туризмъя станция усьтэмын Ижкарын. 1964 - Кизнер но Яр посёлокъёсын ветлечебницаослэн инъет вылазы пудо-животъёслэн висёнъёсынызы нюръяськонъя станциос кылдытэмын. 1967 - The Beatles поттӥзы концептуальной альбомзэс Sgt. Pepper’s Lonely Hearts Club Band. 1977 - Ватка шур йыл УАССР-ысь Яр ёросысь инкуазь памятникъёс пӧлы пыртэмын вал. 1980 - ужаны кутскиз CNN, уен-нуналэн иворъёс вераллясь нырысетӥез телеканал. 2001 - престолонаследник Дипендра вииз Непаллэсь корользэ Бирендраез но король семьялэсь кӧня ке ёзчиоссэ. 2007 - Сарапул карлэн нимыз 26851-тӥ номеро астероидлы сётэмын. == Вордскизы == 1796 - Сади Карно, Франциысь физик, термодинамика кылдытӥсь. 1804 - Михаил Глинка, тодмо ӟуч композитор. 1844 - Василий Поленов, ӟуч художник-передвижник, РСФСР-ысь калык художник. 1919 - Дмитрий Ковальчук, Ижысь металлургической заводын ужась, Совето Союзлэн Героез. 1926 Борис Чичкин, совето архитектор, Иж карлэн валтӥсь архитекторез 1954-тӥ арысен 1956-тӥ арозь. Мэрилин Монро, Америкаысь актриса, кырӟась, модель. 1935 - Норман Фостер, Англиысь архитектор. 1937 - Морган Фримен, Америкаысь актёр. 1947 - Николай Мрыхин, Удмуртиысь ӟуч кылбурчи. 1960 Ольга Кормухина, Россиысь кырӟась. Елена Мухина, совето гимнаст, дуннеысь чемпион. == Кулӥзы == 1434 - Владислав Ягелло (Ягайло), Польшаысь король, Литваысь быдӟым князь. 1946 - Ион Антонеску, генерал, Румынилэн диктаторез 1940-1944 аръёсын. 2008 - Ив Сен-Лоран, Франциысь модельер. 2010 - Андрей Вознесенский, кылбурчи но проза гожъясь, СССР-лэн кун премиезлэн лауреатэз.

Source: original
Шенген

Шенге́н (нем., фр., люкс. Schengen) - Люксембург герцогствоысь гурт. Шенген коммунае пыре. Нырысь ик тодмо луэ Шенген огкыллы луыса. Гурт интыяське Люксембурглэн лымшор-шундыӝужан палаз, Мозель шурлэн паллян ярдураз, дунчылкыт Марклэн гурезез вӧзын. Солэсь кыдёкын ӧвӧл Люксембурглэн Германиен но Франциен кунгожез ортче. Мозельлэн мукет ярдураз интыяське Перль герман коммуна (Саарланд), матын - Апаш француз коммуна (Мозель департамент, Лотарингия улос). Улӥсьёсыз - 425 мурт (2004-тӥ арын ортчытэм лыдъян-чотанъя).

Source: original
Куакасин

Куакаси́н (лат. Víola trícolor) - одӥг яке кык ар (куддыръя трос аръем) будӥсь турын. Вӧлмемын Европаын но Азиын. Куинь тусо сяськаё куакасин кутӥське калык эмъяськонын. Куаксин кыл кылдэмын куака но син кылъёслэсь. == Фонетика == Куа-ка-си́н [kuakaɕˈin] == Куакасин литератураын == Тани учке али, макем шонер нималлям - Анюталэн синъёсыз. Кельше ук. Сыӵе ик чагыр. Луо ук сыӵе синмо нылъёс. Уката ик тӧдьы йырсиё нылъёс. А вот тазэ куакасин шуыса нималлям. Тӥни шораз зэмзэ но куакалэн синмыз выллем. Таосыз асьме возь вылъёсын будо. Соин ик, дыр, калык соослы валамон, кельшымон нимъёс сётылэм.. == Куакасин мукет кылъёсын == Ӟуч кылын: фиалка трёхцветная, анютины глазки Бигер кылын: басу миләүшәсе Англи кылын: pansies

Source: original
Федотов, Михаил Иванович

Михаил Иванович Федотов (1958-1995) - тодмо бесерман кылбурчи но журналист. == Улэм-вылэмез == Михаил Иванович Федотов вордӥськиз 7-тӥ коньывуонэ 1958-тӥ арын Яр ёросысь Ворца гуртын бесерман семьяын. Удмурт кун университетын филологияя факультетын дышетскиз. Тунсыкъяськылӥз наукаен, но кылбуран удысэз азьпал радэ потӥз. «Удмуртия» книга поттониын трос аръёс ӵоже ужатозяз Михаил Федотов ваньмызлэсь сямен удмурт писательёслэсь книгаоссэс редактировать кариз, авторъёслы юрттэм сяна, ачиз но соослэсь дышетскиз. Пӧртэм аръёсы «Кенеш» журналын, «Советской Удмуртия» газетын тыршылӥз. Флор Васильев нимо премилэн лауреатэз луиз. Кылбурчилы кема улыны ӧз кылды. Куамын куать арескын, секыт висьыса, со улонысь кошкиз. == Творчествоез == Михаил Иванович улытозяз поттэ 3 кылбур бичетъёссэ: 1986 арын «Тӧдьы юсьёс берто», 1988 арын «Берекет» но 1991 арын «Вӧсь». Кулэмез бере кузпалыз но эшъёсыз потто 2 кылбур бичетъёссэ: 1998 арын «Вирсэр - Пульс» но 2008 арын «Ӝуждала». Нырысь книгаосызъя ик («Тӧдьы юсьёс берто», «Берекет») шӧдиськиз, М. Федотов дано улосвылчиезлэсь Флор Васильевлэсь йылолъёссэ азинтыны тырше шуыса. Пумен солэн кылбуран дуннеез аспӧртэмлыко луиз, «Вӧсь» книгаын азьпал радэ потӥз сыӵе лирической герой, кыӵеез удмурт лирикаын ӧй вал на. Со адями - трагической шӧмо; котырысь улон «сэрего» но «сьӧлыко» луиз бере, герой но ассэ «сэрего», «сьӧлыко» шуиз, сыӵе синмын ик дуннемы но шоры учкиз («Шедьтӥ, лэся, аслым берпум сэрег...»). Озьы пӧрмо яркытэсь психологической суредъёс. Кылсярысь, «Мон пырисько кезьыт вуэ...» кылбурын меӵак гожтэмын: «Лушкем кужым кыске кужмо, / Маке лекез вырӟе пушкам», герой ас лул-сюлмысьтыз пеймыт-кезьыт кужымъёсты вормыны но шунтыны ӝутске. «Укмысэтӥ этажысен» кылбурын сопал но тапал дуннеослэн интыенызы воштиськемзы озьы ик вапуммылы аспӧртэм дунъет луэ. Оглом учконо ке, М. Федотовлэн кылбур книгаосаз куинь пӧртэм дунне возьматэмын. Одӥгез - уйпал Удмуртиысь вордӥськем палъёсыз, со «Берекет» книгаын возьматэмын бесерман дуннелы матын. Кыкетӥез - туала город, кытын герой аслыз пырон инты уг шедьты, отысь пегӟыны тырше. Куинетӥез - асэныз кылдытэм дунне, «берпуметӥ сэрег», пуштросэзъя со миф дуннелы матын. Вашкала мифъёсты, осконъёсты выль сямен валэктэменыз ик Михаил Федотов тужгес но аспӧртэмлыко луиз. Кылбурчилэн тросэз малпанъёсыз быдэсмытэк кылизы. Соос пӧлысь одӥгез - бесерманъёслэн улонзы сярысь роман гожтон. Котьма ке но туала лыдӟись, В. Л. Шибанов верамъя, кылбур книгаосын тодматскыса но со романэз «шӧдыны» быгатоз. Сакгес гинэ учкыны, мургес гинэ малпаськыны кулэ. В. Л. Шибановлэн «Вапумъёс чигиськыку...» статьяезъя

Source: original
Чемберлен, Невилл

Артур Невилл Чемберлен (англ. Arthur Neville Chamberlain) - англи политик, Великобританиысь консервативной партилэн («Торилэн») азьветлӥсез. Остин Чемберленлэн выныз. == Улон сюресэз == Невилл Чемберлен - тодмо англи политиклэн Ӝозеф Чемберленлэн кыктэтӥез пиез - вордскиз 1869-тӥ арын 18-тӥ южтолэзе Уорикшир графствоысь Бирмингем карын. Образование басьтэм бераз кӧня ке ар вузкарон бордын ужаз, кылсярысь, аслаз бубизлэн Багама шормуӵъёс вылын плантациосыныз кивалтӥз. Политической карьераез Бирмингемын кутскиз. Нырысь пал Бирмингем муниципалитетын куд-ог должностьёсын улӥз. 1915-1916 аръёсын - Бирмингем карлэн мэрез. 1918-тӥ арын нырысетӥзэ быръемын вал общинаослэн палатаязы членэ Лейдивуд (Бирмингем) бырйиськон округъя. 1922-тӥ арысен правительствоын уно кун постъёсын ужаз. 1923-тӥ арын, собере 1924-тӥ арлэн шуркынмон толэзьысеныз 1929-тӥ арлэн инвожо толэзёзяз тазалыкез утёнъя министр луыса тыршиз. 1937-тӥ арысен - Великобританилэн премьер-министрез. 1940-тӥ арын куартолэзе премьер-министрлэн постысьтыз отставкае потӥз. Премьер-министр луыса ужакуз, со быръемын вал парламентын консерваторъёслы азьветлӥсе. Черчилльлэн кабинетаз Кенешлэн лорд-тӧроез луыса, 1940-тӥ арын коньывуонозь ужаз. Кулӥз 1940-тӥ арын 9-тӥ шуркынмонэ Рединг карын.

Source: original